als_Latn dik_Latn sag_Latn
Kopaç: Maqedonia të heq dorë nga gazsjellësi ‘Përroi Jugor’Publikuar 5 months ago në Alsat-M
Maqedonia duhet të heqë dorë nga “Përroi Jugor” pasi rrezikon integrimin e saj në Bashkimin Evropian. Kështu shprehet Janes Kopaç, Kryetar i Komitetit Evropian të Energjisë i cili tha se politikat ruse për ndërtimin e gazsjellësit janë në kundërshtim me obligimet e Bashkësisë Energjetike të BE-së, që i ka nënshkruar Maqedonia. Kopaç i bën thirrje Maqedonisë që të krijojë kushte për konkurrencë, duke mos lejuar “Gazprom”-i rus ti diktojë çmimet enorme për gaz. “Maqedonia jo vetëm se duhet ti respektojë obligimet e marrëveshjes me Bashkësinë Energjetike, por në favor të saj është që të ndërtojë gazsjellës që do të ofrojë konkurrencë. Për momentin, Maqedonia ka problem të madh me monopolin e “Gazprom”-it pasi i paguan përafërsisht çminim më të lartë për gaz rus në botë, sikur të ishte shteti më i zhvilluar e më i pasur në Evropë. Po i njëjti gaz, me të gjitha shpenzimet për transit, në Evropën Perëndimore është shumë më i lirë”, deklaroi Janes Kopaç, Kryetar i Komitetit Evropian të Energjisë.Rrezikohen edhe fondet IPA, në rast se Maqedonia vepron në kundërshtim me rregullativat evropiane. “Herët ose vonë, nëse Maqedonia dëshiron të bëhet anëtare e Unionit Evropian, medoemos duhet ta rishikojë marrëveshjen me Rusinë. Ndoshta ky gazsjellës mund të fillojë me ndërtim, madje edhe punë, por funksionimi i saj do të jetë pa leje, pasi leja vjen prej nesh . Pas disa vitesh, mund të paraqitet problem ligjor që mund të sjellë deri tek humbja e fondeve IPA të Maqedonisë që janë shumë të rëndësishme për shtetin”, tha Janes Kopaç, Kryetar i Komitetit Evropian të Energjisë.Komitetit Evropian i Energjisë bëri të qartë se derisa të hiqen dilemat ligjore për “Përroin Jugor”, ai nuk do të ndërtohet fare. Intervistën me kreun e këtij komitetit mund ta ndiqni më gjerësisht në emisionin e sotëm të 360 gradë, në orën 22:30. Ferikan Iljazi
als_Latn als_Latn